Document ID: /roh_data/filtered/fineweb-2-filterrobots_roh.jsonl.gz/29399

Viadi da primavera dalla 1. e 2. classa
Duront las davosas jamnas essan nus sefatschentai cul tema luf, uors e luf-tscherver. A caschun da nies viadi da primavera vein nus visitau il museum dalla natira a Cuera nua che nus vein saviu admirar quels ed auters animals cun lur grondezia e statura impressiunonta. Nus vein fatg légns ed auters giugs e passentau in bi ed interessant di en buna cumpignia.
Continue Reading
excursiun "fiug ed aua"
Mesjamna ils 15 da zercladur 2022 essan nus serendi communablamein cullas scolars ed ils scolars dalla 5. e 6. classa da Mustér a Domat. Leu han ils instructurs dalla Segirada da baghetgs dil cantun Grischun (GVG) beneventau nus all'excursiun "fiug ed aua". Finamira da questa excursiun ei stada d'emprender d'enconuscher meglier ils elements fiug ed aua, sco era ils pensums dils pumpiers en caussa. Entginas impressiuns da quei di anfleis vus sut.
Continue Reading
reglament da congedi ed absenzas
Preziai geniturs
Sin fundament dil conclus dil Cussegl da scola ils 30 d'uost 2021 anfleis vus cheu il reglament da congedis ed absenzas surluvrau. Cheu ina cuorta resumaziun davart las midadas partenent ils dis da joker:
- Mintga scolara/scolar ha la pusseivladad da prender 4 ga per onn da scola in 1/2 di da joker. Igl ei naturalmein era pusseivel da prender 2 ga in 1/2 di da joker per saver prender liber in entir di.
- Ils dis da joker astgan vegnir retratgs tut ils dis da scola.
- La persuna d’instrucziun da classa sto vegnir informada 1 di avon.
cuors da senudar
Bugen fa la scola attenta sin suandonta purschida:
Ich biete im Bogn Sedrun Schwimmkurse an:
- Wassergewöhnung
- Level 1-5
- Lern- und Spassgruppe Platsch
- Kraulkurs für Jugendliche und Erwachsene
Alle Informationen zu den Kursen findet man hier: schwimmen-sedrun.ch
Cordials salids
Desiree Willimann
camp a tenero – scalem ault
Suenter che plirs camps dils onns vargai han stuiu vegnir spustai ni midai muort Corona han ils scolars e las scolaras uonn finalmein puspei saviu separticipar ad in camp sco usitau. Uonn han ils scolars e las scolaras frequentau naven dil mardis, ils 10 da matg entochen la sonda, ils 14 da matg in camp da sport el Campo Sportivo a Tenero.
Ils scolars e las scolaras dalla tiarza superiura han perquei scret in rapport persunal.
Continue Reading
via a scola – informaziuns pils geniturs
Sin via a scola dat ei differents prighels. Adina puspei vesin nus sin via acziuns prigulusas e vulein perquei far attents Vus che la via a scola stat ella responsabladad dils geniturs.
Per affons che fan il viadi cul bus da scola ei la responsabladad tier la scola (dil mument ch’ils affons entran el bus entochen ch’els sortan). En quei connex eis ei fetg impurtont ch’ils affons stattan eri, tochen il bus ei parcaus.
Igl ei impurtont ch’ils affons emprendien da veser ed untgir ils prighels sin via aschi bein sco pusseivel. Perquei supplichein nus Vus da tematisar il viadi a scola cun vies affon ed intimar el d’observar las suandontas recumandaziuns:
- Affons che fan il viadi a scola cul scooter drovan il passapei, portan ina capellina e prendan risguard sils pedunzs.
- Affons che fan il viadi a scola cun velo setegnan vid las reglas da traffic e portan ina capellina. (cazzola, relecturs, indicar midada da direcziun)
Bien engraziament per Vies sustegn ed amicabels salids
Gian-Reto Nufer, meinascola
strategia dalla scola tujetsch
Eifer ils davos onns da scola ein la Scola Sedrun ed ils responsabels sefatschentai da rudien cun siu futur. En ina pluna sesidas ein differentas ideas e visiuns vegnidas discussiunadas ed analisadas. Il resultat da quellas discussiuns astgein nus presentar cheu en fuorma d'ina strategia.
WhatsApp en scola
Il diever da WhatsApp sco mied da communicaziun per scolas ha caschunau en differents cantuns dalla Svizra grondas discussiuns. Era las persunas d’instrucziun dalla Scola Sedrun fan diever da WhatsApp per informar geniturs. Consequentamein havein giu endamen en caussa e priu communablamein la decisiun dad era vinavon far diever da quei canal da communicaziun. Per risguardar la segirtad da datas duei quei denton succeder sin fundament dallas reglas suandontas:
Reglas pils chats da classa sur WhatsApp
- La persuna d’instrucziun informescha sulettamein davart occasiuns da scola ed en cass dad atgna malsogna.
- Informaziuns vegnan BUCA commentadas nunnecessariamein.
- Nums d’affons vegnan BUCA numnai el chat da classa.
- Videos e fotografias d’affons vegnan BUCA tarmess el chat da classa.
- Informaziuns bilateralas (persuna d'instr. - geniturs) vegnan BUCA tarmessas el chat da classa.
Cordial engraziament per la buna collaboraziun - Scola Sedrun